13 Tsela e ’ngoe eo u ka tsebang ka eona hore na u hlile u batla ho kolobetsoa, ke ka ho hlahloba lithapelo tsa hao. U buisana le Jehova ka thapelo ka makhetlo a makae? Lithapelo tsa hao li tobile hakae? Likarabo tsa lipotso tsena li ka ’na tsa bontša hore u na le kamano e haufi le Jehova kapa che. (Pesaleme ea 25:4) Maemong a mangata Jehova o araba lithapelo tsa rōna ka Bibele. Tsela e ’ngoe eo u ka tsebang ka eona haeba u hlile u batla ho ba le kamano e ntle le Jehova le ho mo sebeletsa ho tsoa pelong ke ka ho hlahloba kemiso ea hao ea ho ithuta Bibele. (Joshua 1:8) Ipotse: ‘Ke ithuta Bibele khafetsa hakae? Na ke ithaopela ho kopanela borapeling ba lelapa?’ Tsela eo u arabang lipotso tsena ka eona e tla u thusa hore u tsebe haeba ehlile u labalabela ho kolobetsoa.